Аляксандр Мікалаевіч Пачко

Аляксандр Мікалаевіч Пачко () — беларускі дзяржаўны службовец, спецыяліст у галіне сельскай гаспадаркі.

 Біяграфія 
Нарадзіўся ў 1975 годзе ў вёсцы Атвержычы Столінскага раёна Брэсцкай вобласці. Брат дзяржаўнага службоўца Сяргея Пачко.

У 2005 годзе скончыў Беларускую дзяржаўную сельскагаспадарчую акадэмію, а пазней — Акадэмію кіравання пры Прэзідэнце Рэспублікі Беларусь.

Працоўную дзейнасць пачаў загадчыкам аўтагаража саўгаса «Манькавіцкі» Столінскага раёна. Прайшоў шлях ад кіраўніка сельскагаспадарчых падраздзяленняў да першага намесніка старшыні райвыканкама і начальніка ўпраўлення сельскай гаспадаркі і харчавання.

У 2015—2022 гадах узначальваў Лунінецкі райвыканкам, у маі 2022 года прызначаны старшынёй Кобрынскага райвыканкама. Быў членам рэдакцыйнай калегіі выдання «Кобрын».

17 красавіка 2025 года прызначаны старшынёй Столінскага райвыканкама.

 Погляды 
У часы старшынства А. Пачко ў чэрвені 2024 года ў Кобрыне перайменавалі вуліцу Каліноўскага ў гонар савецкага дзяржаўнага дзеяча Пятра Машэрава.

 Крыніцы 

Катэгорыя:Старшыні Лунінецкага раённага выканаўчага камітэта
Катэгорыя:Старшыні Кобрынскага раённага выканаўчага камітэта
Катэгорыя:Старшыні Столінскага раённага выканаўчага камітэта